8. ข้อพิพาททางกฎหมาย

เมื่อวันที่ 4 พฤษภาคม 2553 บริษัทได้มีข้อโต้แย้งกับคู่ความเดิมในชั้นบังคับคดี
ปรากฎคดีตามหมายเลขแดงเลขที่ 1325/2549 ของศาลจังหวัดสระแก้ว ต่อมาเมื่อวันที่ 24
มิถุนายน 2553
คู่ความทั้งสองฝ่ายตกลงร่วมกันในชั้นศาลที่จะให้บริษัทปิดหลุมบ่อขยะบางบ่ออย่างถาวรตามแบบที่ได้รับความเห็นชอบจากทางราชการให้แล้วเสร็จภายในวันที่
27 มกราคม 2554 พร้อมทั้งดำเนินการเพิ่มเติมอื่นๆ ตามข้อตกลง เช่น
ให้บริษัทวางโฉนดที่ดินหรือหลักประกันอื่นใดที่มีมูลค่าไม่น้อยกว่าจำนวน 5
ล้านบาทไว้ต่อศาลจังหวัดสระแก้วภายใน 15 วัน
และให้ย้ายทำการสำนักงานฝ่ายปฏิบัติการเข้าไปอยู่ในบริเวณโรงงานคัดแยกและฝังกลบขยะ เป็นต้น
เป็นผลให้บริษัทต้องหยุดประกอบกิจการโรงงาน
ต่อมาบริษัทได้ร้องขอขยายเวลาการปิดหลุมให้เสร็จสิ้นภายใน 10 เดือน
โดยฝ่ายโจทก์จะพิจารณาขยายเวลาให้ตามที่บริษัทร้องขอเมื่อกรมโรงงานอุตสาหกรรมให้ความเห็นชอบในการปิดหลุมขยะแล้ว
ส่วนการเปิดหลุมขยะแห่งใหม่จะดำเนินการต่อเมื่อได้รับความเห็นชอบจากกรมโรงงานอุตสาหกรรม
โดยเมื่อวันที่ 9 กุมภาพันธ์ 2554
ศาลมีคำสั่งอนุญาตให้บริษัทเข้าดำเนินการตามคำสั่งกรมโรงงานอุตสาหกรรมและห้ามไม่ให้ฝ่ายโจทก์เข้าขัดขวางในการปฏิบัติตามคำสั่งกรมโรงงานอุตสาหกรรม

เมื่อวันที่ 17 กุมภาพันธ์ 2554
กรมโรงานอุตสาหกรรมพิจารณาอนุมัติขยายเวลาในการปรับปรุงแก้ไขโรงงานให้แล้วเสร็จภายในวันที่
13 พฤษภาคม 2554 และอย่างไรก็ดีเมื่อวันที่ 3 พฤษภาคม 2554
บริษัทได้ขอขยายระยะเวลาปรับปรุงออกไปอีกจนถึงวันที่ 31 กรกฎาคม 2554
เนื่องจากการดำเนินงานนี้มีปัญหาในพื้นที่ และเทคนิคค่อนข้างมาก จึงไม่แล้วเสร็จในวันที่ 13
พฤษภาคม 2554 อย่างไรก็ดีจนถึงวันที่ 31 กรกฎาคม 2554
บริษัทยังคงไม่สามารถปรับปรุงแก้ไขโรงงานให้เสร็จ โดยล่าสุดเมื่อวันที่ 20 กุมภาพันธ์ 2555
ทางกรมโรงงานได้อนุมัติขยายเวลาในการปรับปรุงแก้ไขโรงงานให้แล้วเสร็จภายในวันที่ 16
มีนาคม 2555

เมื่อวันที่ 30พฤศจิกายน 2554 บริษัท เจ ที เอส อลูมิเนียม แอนด์ เมทเทิล จำกัด
ถูกธนาคารฟ้องร้องเนื่องจากผิดสัญญาเงินเบิกเกินบัญชี และสัญญาจำนอง จำนวน 17.13 ล้านบาท
พร้อมดอกเบี้ยในอัตราร้อยละ 15 ต่อปี จากเงินต้น 15.57 ล้านบาท
นับถัดจากวันฟ้องเป็นต้นไปจนกว่าจะชำระเสร็จ เมื่อวันที่ 26 สิงหาคม 2554 บริษัท เจ ที เอส
อลูมิเนียม แอนด์ เมทเทิล จำกัด ถูกธนาคารฟ้องร้องเนื่องจาผิดสัญญา ขายลดตั๋วเงิน
สัญญาค้ำประกันและสัญญาจำนอง จำนวน 5.72 ล้านบาท พร้อมดอกเบี้ยในอัตราร้อยละ 15 ต่อปี
จากเงินต้น 5 ล้านบาท นับถัดจากวันฟ้องเป็นต้นไปจนกว่าจะชำระเสร็จ
และเนื่องจากผิดสัญญาเงินกู้ยืม สัญญาเงินเบิกเกินบัญชี สัญญาค้ำประกัน สัญญาจำนองและรับสภาพหนี้
จำนวน 125.13 ล้านบาท พร้อมดอกเบี้ยในอัตราร้อยละ 15 ต่อปี จากเงินต้น 107.77 ล้านบาท
นับถัดจากวันฟ้องเป็นต้นไปจนกว่าจะชำระเสร็จ

เมื่อวันที่ 27 มกราคม 2555 บริษัท เจ ที เอส อลูมิเนียม แอนด์ เมทเทิล
จำกัดได้ตกลงทำสัญญาประนีประนอมยอมความโดยยอมชำระเงินให้แก่ธนาคารพาณิชย์ตามเงินต้น
จำนวน 130.85 ล้านบาท พร้อมด้วยดอกเบี้ยในอัตราร้อยละ 15 ต่อปี
โดยต้องเริ่มคิดดอกเบี้ยนับถัดจากวันฟ้องเป็นต้นไปจนกว่าจะชำระเสร็จ
บริษัทย่อยตกลงผ่อนชำระเป็นรายเดือนเดือนละไม่ต่ำกว่า 40,000 บาท
และเริ่มชำระงวดแรกในวันที่ 30 มีนาคม 2555 และงวดต่อไปภายในวันที่ 30 ของทุกๆเดือน
และชำระให้เสร็จสิ้นภายใน 6 เดือนนับตั้งแต่วันทำสัญญาประนีประนอมยอมควา

เมื่อวันที่ 28 กันยายน 2553 บริษัทตกเป็นจำเลย
เนื่องจากบุคคลธรรมดาท่านหนึ่งเป็นโจทก์ฟ้องบริษัท
โดยโจทก์ระบุในคำฟ้องว่าได้มีการทำสัญญาการกู้ยืมเงินระหว่างโจทก์กับบริษัทเมื่อวันที่ 22 เมษายน
2551 โดยให้บริษัทกู้ยืมเงินจำนวน 5 ล้านบาท และได้โอนเงินเข้าบัญชีของบริษัทในวันที่ 23
เมษายน 2551 ตามสัญญาเงินกู้และสำเนาใบฝากเงินที่แนบคำฟ้อง
ผู้บริหารของบริษัทยืนยันว่าบริษัทไม่ได้เป็นหนี้แก่โจทก์

เมื่อวันที่ 31 สิงหาคม 2554
ศาลขั้นต้นพิพากษาให้บริษัทจ่ายชำระเงินต้นพร้อมดอกเบี้ยในอัตราร้อยละ 7.5 ต่อปีแก่โจทก์
ซึ่งในปัจจุบันบริษัทอยู่ในระหว่างการยื่นอุทธรณ์ต่อศาล